《春晚出郭送溧阳公归葬江南述感·其一》
元代·胡天游(元)

望到郊门万古愁，归来城府飒清秋。
阅人华屋更相待，流涕哀筝并自休。
陵处可应成下马，路分犹怕近西州。
川原便逐东风改，会有心期白日留。

作者简介：胡天游（1288—1368）元代诗人。名乘龙，以字行，自号松竹主人，又号傲轩。岳州平江人。7岁即有诗名，少时有进取之志，中年以后，隐居自乐，拟《述志赋》以明志。晚年值无末兵乱，生活困顿不堪，下田耕种，忍饥劳作。其诗多苍凉悲壮，略少修饰，论者以为可与虞集等人之作媲美。诗多于兵乱中散佚，今存《傲轩吟稿》1卷。